230 DÉR ANNDET: Zoologie. 
culs praeteritis vixerunt non solum osteologia, sed etiam partium mollium 
penitiori structura cum nostri temporis animalibus convenisse. Naturae vis 
creatrix igitur etiam in partibus animalium sic dictorum antediluvianorum 
mollibus gignendis et disponendis easdem regulas et leges generales sequuta 
est, quas hodierno tempore in corporibus animalium animadvertimus. Quam 
praeteriti et hodierni temporis naturae scrutatores quoad animalium specie- 
rum exstinctarum partes molles ex ossibus, conchis et coralliorum sceletis, 
eodem modo atque in animalibus viventibus constructis, deduxerunt sententia 
disquisitionibus  nostris anatomicis et histologicis de partibus Rhinocerotis 
tichorhini mollibus institutis re vera itaque confirmatur, Quare non amplius 
merae sententiae seu conclusionis ex ossium concharum et sceleti coralliorum 
structurae conformitate derivatae notionem sistit, sed facti observationibus 
directis confirmati valorem exhibet. 
Disquisitiones igitur de Rhinocerote ‘tichorhini partibus mollibus insti- 
tutae non solum exstinctae animalium speciei historiae accuratiarem prae- 
bent cognitionem, sed vim generalem in tutiore animalium exstinctorum 
structurae anatomicae consideratione exercent, sententiae seu conclusionis 
per analogiam, ut dicunt, exhibitae loco experientiam et observationes di- 
rectas ponentes. Ipsae autem nostrae observationes jam ante octo annos 
factae atque Academiae nostrae ex parte jam propositae, nec non in nota 
ante tres annos duodecimo Decembris die 1845 Academiae tradita et in 
Tomo quinto Diarit Academici (Bulletin scientifique) classis physico-mathe- 
maticae p. 91 publicata jam commemoratae, tanti majoris esse debent, quum 
Glebowii Professoris apud Mosquenses celeberrimi disquisitionibus de Ele- 
phantis mammontei partium mollium penitiori structura sedulo institutis 
(cf. Bulletin d. Nat. de Moscou 1846 n. IT p. 108 PL VII— IX) eadem 
sententia generalis ï. e, partium mollium Elephantis mammontei cum ani- 
malibus viventibus quoad rationem histologicam identitas pariter probetur. 
